**ชื่อหัวข้อวิจัย** ผลของโปรแกรมความรอบรู้ด้านสุขภาพของผู้ป่วยความดันโลหิตสูงรายใหม่ โรงพยาบาลส่งเสริมสุขภาพตำบลบ้านหนองแซง ตำบลนาตาล อำเภอท่าคันโท จังหวัดกาฬสินธุ์

**ปัญหาที่จำเป็นต้องศึกษา**

จากการสำรวจในผู้ป่วยความดันโลหิตสูงรายใหม่ พบว่า ผู้ป่วยไม่มีประสบการณ์ในการดูแลสุขภาพตนเองเมื่อป่วยเป็นโรคความดันโลหิตสูง ทำให้ขาดความรู้และการปฏิบัติตนที่เหมาะสมซึ่งจะส่งผลต่อระดับความดันโลหิตและก่อให้เกิดภาวะแทรกซ้อนตามมาได้ จึงจำเป็นต้องได้รับการดูแลอย่างใกล้ชิดและศึกษาถึงความรอบรู้ด้านสุขภาพที่ถูกต้อง

**วัตถุประสงค์การศึกษา**

**วัตถุประสงค์หลัก**

 เพื่อศึกษาผลของโปรแกรมความรอบรู้ด้านสุขภาพของผู้ป่วยความดันโลหิตสูงรายใหม่ โรงพยาบาลส่งเสริมสุขภาพตำบลบ้านหนองแซง ตำบลนาตาล อำเภอท่าคันโท จังหวัดกาฬสินธุ์

**วัตถุประสงค์เฉพาะ**

1. เพื่อเปรียบเทียบความแตกต่างของค่าคะแนนเฉลี่ยความรอบรู้ด้านสุขภาพ ก่อนและหลังได้รับโปรแกรมความรอบรู้ด้านสุขภาพของผู้ป่วยความดันโลหิตสูงรายใหม่ โรงพยาบาลส่งเสริมสุขภาพตำบลบ้านหนองแซง ตำบลนาตาล อำเภอท่าคันโท จังหวัดกาฬสินธุ์
2. เพื่อเปรียบเทียบความแตกต่างของค่าคะแนนเฉลี่ยพฤติกรรมการป้องกันโรคความดันโลหิตสูงก่อนและหลังได้รับโปรแกรมความรอบรู้ด้านสุขภาพของผู้ป่วยความดันโลหิตสูงรายใหม่ โรงพยาบาลส่งเสริมสุขภาพตำบลบ้านหนองแซง ตำบลนาตาล อำเภอท่าคันโท จังหวัดกาฬสินธุ์
3. เพื่อเปรียบเทียบค่าเฉลี่ยระดับความดันโลหิตก่อนและหลังได้รับโปรแกรมความรอบรู้ด้านสุขภาพของผู้ป่วยความดันโลหิตสูงรายใหม่ โรงพยาบาลส่งเสริมสุขภาพตำบลบ้านหนองแซง ตำบลนาตาล อำเภอท่าคันโท จังหวัดกาฬสินธุ์

**รูปแบบการศึกษา** การวิจัยครั้งนี้เป็นการวิจัยเชิงแบบกึ่งทดลอง (Quasi experimental research) ชนิดหนึ่งกลุ่ม ก่อน – หลังการทดลอง (One group pretest – posttest design)

**ประชากรและกลุ่มตัวอย่าง**

 การศึกษาวิจัยครั้งนี้ ศึกษาในกลุ่มผู้ป่วยความดันโลหิตสูงรายใหม่ในปีงบประมาณ 2563 ทั้งหมด 60 ราย โดยใช้เกณฑ์ในการคัดเข้าและคัดออกดังนี้

 เกณฑ์การคัดเข้า

1. เป็นผู้ป่วยความดันโลหิตสูงรายใหม่ที่ได้รับการวินิจฉัยจากแพทย์ ตั้งแต่วันที่ 1 ตุลาคม 2562 – 31 พฤษภาคม 2563
2. เป็นผู้ป่วยความดันโลหิตสูงรายใหม่ที่อยู่ในเขตพื้นที่รับผิดชอบ โรงพยาบาลส่งเสริมสุขภาพตำบลบ้านหนองแซง ตำบลนาตาล อำเภอท่าคันโท จังหวัดกาฬสินธุ์
3. ยินยอมเข้าร่วมการวิจัยตามแผน ที่ผู้วิจัยกำหนดไว้
4. มีระดับความดันโลหิตสูงไม่เกิน 160/100 มิลลิเมตรปรอท ซึ่งถือว่าเป็นค่าระดับความดันโลหิตสูงที่สามารถควบคุมได้และไม่เป็นอันตรายต่อผู้เข้าร่วมงานวิจัย
5. ไม่มีมีอาการแสดงความผิดปกติของระบบหัวใจและหลอดเลือด เช่น เจ็บหน้าอก หายใจลาบาก เป็นต้น

เกณฑ์การคัดออก

1. เป็นผู้ป่วยติดเตียง หรือมีภาวะเจ็บป่วยจนไม่สามารถเข้าร่วมกิจกรรมได้
2. ไม่ปฏิบัติตามกฎเกณฑ์ของการวิจัย หรือ ไม่มาติดตามผลตามตารางนัดหมาย
3. ไม่สามารถสื่อสารได้

**กรอบแนวคิด**

ตัวแปรต้น ตัวแปรตาม

**โปรแกรมความรอบรู้ด้านสุขภาพของผู้ป่วยความดันโลหิตสูงรายใหม่ฯ**

1.การพัฒนาความรอบรู้ด้านสุขภาพขั้นพื้นฐาน (Functional health literacy)

 1.1 กิจกรรมเพื่อพัฒนาทักษะความรู้ความเข้าใจเรื่องโรคความดันโลหิตสูง

และการป้องกัน

1.2 กิจกรรมเพื่อพัฒนาทักษะการเข้าถึงข้อมูลโดยใช้การสาธิต และสาธิต

ย้อนกลับ

1.3 กิจกรรมเพื่อพัฒนาทักษะการจัดการตนเองใช้เทคนิค 3 คำถาม และการจดบันทึกพฤติกรรมการป้องกันโรคความดันโลหิตสูงของตนเอง

2. การพัฒนาความรอบรู้ด้านสุขภาพขั้นปฏิสัมพันธ์ (Interactive health literacy)

2.1 กิจกรรมเพื่อพัฒนาทักษะการสื่อสารโดยใช้การเรียนรู้แบบมีส่วนร่วมและแอพพลิเคชันไลน์

2.2 กิจกรรมเพื่อพัฒนาทักษะการตัดสินใจและทักษะการรู้เท่าทันสื่อโดยใช้

แอพพลิเคชันไลน์

ระดับความดันโลหิตสูง/cvd/

**ผลของโปรแกรมความรอบรู้ด้านสุขภาพของผู้ป่วยความดันโลหิตสูงรายใหม่ ฯ**

1.ความรู้ ความเข้าใจเกี่ยวกับการปฏิบัติตนด้านสุขภาพ

2.การเข้าถึงข้อมูลสุขภาพและบริการสุขภาพ

3.ทักษะสื่อสารเพื่อเพิ่มความเชี่ยวชาญทางสุขภาพ

4.การจัดการเงื่อนไขทางสุขภาพของตนเอง

5.การรู้เท่าทันสื่อและสารสนเทศ

6.การตัดสินใจเลือกปฏิบัติที่ถูกต้อง

**สถิติที่ใช้**

 ผู้วิจัยนำข้อมูลที่ได้มาวิเคราะห์ทางสถิติ โดยมีรายละเอียดดังนี้

1. สถิติเชิงพรรณนา (Descriptive Statistics) สำหรับวิเคราะห์ข้อมูลทั่วไป และความพึงพอใจ นำเสนอด้วย ค่าความถี่ ร้อยละ ค่าเฉลี่ยและค่าส่วนเบี่ยงเบนมาตรฐาน
2. สถิติเชิงอนุมาน (Inferential Statistics) สำหรับการเปรียบเทียบความรู้ และพฤติกรรมสุขภาพด้วยสถิติทดสอบที (Paired t – test) กำหนดนัยสำคัญทางสถิติ 0.05
3. สำหรับข้อมูลเชิงคุณภาพใช้วิธีการวิเคราะห์เชิงเนื้อหา (Content analysis) โดยรวบรวม แยกแยะ และตีความหมายของข้อมูล

**ผลการศึกษาที่คาดว่าจะเกิดขึ้น**

ผู้ป่วยความดันโลหิตสูงรายใหม่มีความรอบรู้ด้านสุขภาพ.......................................................

**สรุปผลการศึกษา**

1. กลุ่มตัวอย่างมีค่าคะแนนเฉลี่ยความรอบรู้ด้านสุขภาพหลังการได้รับโปรแกรมสูงกว่าก่อนฯ
2. กลุ่มตัวอย่าง มีค่าคะแนนเฉลี่ยพฤติกรรมการป้องกันโรคความดันโลหิตสูงหลังการได้รับโปรแกรมสูงกว่าก่อนฯ
3. กลุ่มตัวอย่างมีค่าเฉลี่ยระดับความดันโลหิตต่ำกว่าก่อนเข้าร่วมการทดลอง